INDOKOLÁS

1. a javaslat háttere

- A javaslat indokai és célkitűzései

A tartós pénzügyi és gazdasági válság fokozza a nemzeti pénzügyi forrásokra nehezedő nyomást, ahogy a tagállamok költségvetési megszorításokat vezetnek be. Ebben az összefüggésben a kohéziós programok zökkenőmentes végrehajtása különösen fontos ahhoz, hogy a gazdaság pénzeszközökhöz jusson.

Mindazonáltal a programok végrehajtása gyakran kihívást jelent, mivel a költségvetési megszorítások miatt likviditási problémák lépnek fel. Ez különösen igaz a válság által leginkább sújtott tagállamokra, amelyek az euróövezeti országok esetében az európai pénzügyi stabilizációs mechanizmusból (EFSF), az euróövezeten kívüli országok esetében pedig a fizetésimérleg-mechanizmuson keresztül kapnak pénzügyi támogatást. Ez idáig hat ország – beleértve Görögországot, amely már az EFSF létrehozása előtt is részesült pénzügyi támogatásban – kért pénzügyi támogatást e mechanizmusok keretében és állapodott meg a Bizottsággal egy makrogazdasági kiigazítási programról. Ezek az országok Magyarország, Románia, Lettország, Portugália, Görögország és Írország (a továbbiakban: programországok). Meg kell jegyezni, hogy Magyarország, amely a fizetésimérleg-mechanizmusba 2008-ban lépett be, 2010-ben már kilépett onnan.

Annak biztosítására, hogy ezek az országok továbbra is folytassák az Európai Halászati Alaphoz (EHA) kapcsolódó programok gyakorlati végrehajtását és forrásokat juttassanak a projekteknek, ez a javaslat olyan rendelkezéseket tartalmaz, amelyek lehetővé teszik a Bizottságnak, hogy ezeknek az országoknak nagyobb kifizetéseket teljesítsen arra az időszakra, amikor részt vesznek a támogatási mechanizmusokban. Ez további pénzügyi forrásokat fog biztosítani a tagállamoknak és megkönnyíti a programok gyakorlati végrehajtásának folytatását.

- Háttér-információk

A pénzügyi válság mélyülése egyes tagállamokban kétségtelenül jelentős hatással van a reálgazdaságra az adósságállomány mértéke, illetve amiatt, hogy a kormányok nehezen jutnak hitelhez a piacokon.

A válságra és annak társadalmi-gazdasági következményeire válaszul a Tanács 2008-ban (a Bizottság javaslata alapján) egy rendeletet fogadott el. E csomag keretében a rendelet számos módosítást ír elő a szabályozásban azzal a céllal, hogy az EHA-programoknak előlegfizetések formájában pótlólagos előfinanszírozás legyen biztosítható. Az egyes tagállamok számára a 2007–2013-as időszakra megállapított pénzügyi kereten belül a tagállamok felé teljesített pótlólagos előlegkifizetések 293 milliárd EUR azonnali tőkeinjekciót jelentettek. A előlegkifizetések összege 586,4 millió EUR-ra rúgott.

- Hatályos rendelkezések a javaslat által szabályozott területen

Az 1198/2006/EK rendelet 76. cikke az időközi átutalások kiszámítására vonatkozóan két lehetőségről rendelkezik. Az (1) bekezdés általános szabályként előírja, hogy az időközi átutalások kiszámításakor az igazoló hatóság által az adott prioritási tengely, valamint a konvergencia-célkitűzés és a nem konvergencia-célkitűzés vonatkozásában igazolt költségnyilatkozatban bejelentett közpénzből való hozzájárulásra az adott prioritási tengelyre és adott célkitűzésre vonatkozó hatályos finanszírozási terv keretében megállapított társfinanszírozási rátát kell alkalmazni. A (2) bekezdés lehetővé teszi, hogy a tagállam kifejezett és kellően megalapozott kérésére az időközi átutalás összege a kedvezményezetteknek az adott prioritási tengely és célkitűzések tekintetében kifizetett vagy kifizetendő uniós támogatás összegeként kerüljön kiszámításra.

Az 1198/2006/EK rendelet 77. cikke előírja, hogy az egyenleg kifizetése a következő két összeg közül az alacsonyabbra korlátozódik: a) az az összeg, amelynek kiszámításához az igazoló hatóság által az adott prioritási tengely, valamint a konvergencia-célkitűzés és a nem konvergencia-célkitűzés vonatkozásában igazolt költségnyilatkozatban bejelentett közpénzből való hozzájárulásra az adott prioritási tengelyhez és adott célkitűzéshez kapcsolódó hatályos finanszírozási terv keretében megállapított társfinanszírozási rátát kell alkalmazni, vagy b) a kedvezményezetteknek az adott prioritási tengely és az adott célkitűzés tekintetében kifizetett vagy kifizetendő uniós támogatás összege. Az utóbbi összeget a tagállamnak az igazoló hatóság által igazolt legutóbbi költségnyilatkozatban meg kell határoznia minden egyes prioritási tengely és célkitűzés tekintetében.

- Összhang az Unió egyéb szakpolitikáival és célkitűzéseivel

A javaslat összhangban van az Európai Bizottság által a pénzügyi válságra válaszul elfogadott más javaslatokkal és kezdeményezésekkel.

2. KONZULTÁCIÓ AZ ÉRDEKELT FELEKKEL; HATÁSVIZSGÁLAT

- Konzultáció az érdekeltekkel

Külső érdekelt felekkel nem volt konzultáció.

- Külső szakértők bevonása

Külső szakértők bevonására nem volt szükség.

- Hatásvizsgálat

A javaslat lehetővé tenné, hogy a Bizottság növelje az érintett országoknak folyósított kifizetéseket arra az időszakra, amikor részt vesznek a támogatási mechanizmusokban. A megnövelt összeg kiszámításakor a programok prioritási tengelyére alkalmazandó társfinanszírozási rátát 10 százalékponttal meg kell növelni a szóban forgó időszak tekintetében benyújtott, újonnan igazolt kiadásokra vonatkozóan. A növelés során a program társfinanszírozási rátája nem haladhatja meg 10 százalékpontnál nagyobb mértékben az EHA-rendelet 53. cikkének (3) bekezdésében előírt felső határokat. Az operatív programok és az érintett prioritási tengely számára nyújtott uniós hozzájárulás mindenestre nem lehet nagyobb a bizottsági határozatban rögzített összegnél.

Ez a költségvetés egészére nem ró további pénzügyi terhet, mivel az adott időszak tekintetében az EHA-ban az érintett országokra és programokra vonatkozóan elkülönített teljes összeg nem változik.

3. A javaslat jogi elemei

- A javasolt intézkedések összefoglalása

A javaslat módosítani kívánja az EHA-rendelet 76. és 77. cikkét azért, hogy a Bizottság az érintett időszakra és országokra vonatkozóan újonnan bejelentett kiadások esetében megnövelt összeget téríthessen vissza, amelyet összeget az adott prioritási tengelyre alkalmazandó társfinanszírozási ráták 10 százalékpontos növelésével kapunk.

A növelés során a program társfinanszírozási rátája nem haladhatja meg 10 százalékpontnál nagyobb mértékben az EHA-rendelet 53. cikkének (3) bekezdésében előírt felső határokat. Az érintett prioritási tengelyre vonatkozó pénzeszközökből származó hozzájárulás mindenestre nem lehet nagyobb a bizottsági határozatban rögzített összegnél.

Amint elfogadásra kerül egy olyan tanácsi határozat, amely a támogatási mechanizmusok keretében támogatást nyújt valamely tagállamnak, a Bizottság az új számítási módszert az érintett tagállam adott operatív programjára vonatkozóan újonnan bejelentett összes kiadásra alkalmazni fogja.

Átmeneti intézkedésről van szó, amely lezárul, amikor az adott tagállam kilép a támogatási mechanizmusból.

- Jogalap

Az Európai Halászati Alapra vonatkozó általános rendelkezéseket megállapító, 2006. július 27-i 1198/2006/EK rendelet, amely meghatározza a halászati ágazat, a halászati területek és a belvízi halászat fenntartható fejlődését célzó uniós támogatás kereteit. Az Európai Bizottság és a tagállamok közötti megosztott irányítás elve alapján e rendelet előírásokat tartalmaz a programozási folyamatra, valamint a programirányításra – ideértve a pénzügyi irányítást –, a monitoringra, a pénzügyi ellenőrzésre és a projektértékelésre vonatkozóan.

- A szubszidiaritás elve

A javaslat megfelel a szubszidiaritás elvének, mivel célja az, hogy nagyobb mértékű támogatást biztosítson az Európai Halászati Alapból egyes olyan tagállamok számára, amelyek súlyos nehézségekkel – nevezetesen gazdasági növekedésüket és pénzügyi stabilitásukat érintő problémákkal, valamint költségvetési hiányuknak és adósságállományuknak a nemzetközi gazdasági és pénzügyi helyzettel is összefüggő növekedésével – küzdenek[, illetve amelyeket ilyen nehézségek fenyegetnek]. Ebben az összefüggésben európai uniós szinten létre kell hozni egy olyan átmeneti mechanizmust, amely az Európai Bizottság számára lehetővé teszi, hogy az Európai Halászati Alap keretében igazolt kiadások alapján növelje a visszatérítés mértékét.

- Az arányosság elve

A javaslat összhangban van az arányosság elvével:

A jelenlegi javaslat arányos, mivel az Európai Halászati Alapból nagyobb támogatást biztosít azoknak a tagállamoknak, amelyek általuk nem befolyásolható rendkívüli események folytán nehézségekkel küzdenek vagy amelyeknél súlyos nehézségek veszélye áll fenn, és vonatkoznak rájuk az európai pénzügyi stabilizációs mechanizmus létrehozásáról szóló 407/2010/EU rendeletben előírt feltételek, vagy azoknak a tagállamoknak, amelyek vagy amelyek komoly fizetésimérleg-problémákkal küzdenek vagy kerülhetnek szembe, és vonatkoznak rájuk a 332/2002/EK tanácsi rendelet szerinti feltételek, továbbá Görögországnak, amelyet a 2010/320/EU tanácsi határozat a költségvetési felügyelet megerősítésére és elmélyítésére, valamint a túlzott hiány helyzetének orvoslásához szükségesnek ítélt mértékű hiánycsökkentésre irányuló intézkedések meghozatalára szólított fel.

- A jogi aktus típusának megválasztása

Javasolt jogi aktus: rendelet.

Más jogi aktus nem felelne meg a következők miatt:

A Bizottság megvizsgálta a jogi keretrendszer által biztosított mozgásteret, és az eddigi tapasztalatok alapján szükségesnek tartja az általános hatályú rendelet módosítására irányuló javaslat előterjesztését. E felülvizsgálat célja a projektek társfinanszírozásának további könnyítése, ami által felgyorsítható végrehajtásuk és az ilyen beruházások reálgazdaságra gyakorolt hatása.

4. Költségvetési vonzatok

A javaslat nem érinti a kötelezettségvállalási előirányzatokat, mivel a 2007–2013-as programozási időszak tekintetében az operatív programokban rögzített maximális EHA-finanszírozás maximális összegeire vonatkozóan nem terjeszt elő módosítást.

A javaslat azt tükrözi, hogy a Bizottság hajlandó támogatni a tagállamoknak a pénzügyi válság kezelésére irányuló erőfeszítéseit. A módosítás biztosítja az érintett tagállamoknak a projektek támogatásához és a gazdaság talpra állításához szükséges pénzeszközöket.

A 2012-es kifizetési előirányzatokat illetően a javaslat nagyobb mértékű visszatérítést eredményezhet az érintett tagállamok számára. Az e javaslatban szereplő kiegészítő kifizetési előirányzatok a kifizetési előirányzatok növekedését jelzik (2012-re hozzávetőleg 20 millió EUR), amelyek kompenzálása a programozási időszak végéig történik meg. Így a programozási időszak egészére vonatkozó kifizetési előirányzatok teljes összege változatlan marad.

Figyelembe véve a tagállamok által az intézkedésben való részvételre vonatkozóan beadott kérelmeket és az időközi átutalási kérelmek benyújtásának alakulását, a Bizottság 2012-ben újra megvizsgálja a kiegészítő kifizetési előirányzatok szükségességét, és adott esetben javaslatot tesz a költségvetési hatóságnak a megfelelő intézkedések megtételére.

2011/0212 (COD)

Javaslat

AZ EURÓPAI PARLAMENT ÉS A TANÁCS RENDELETE

az Európai Halászati Alapról szóló 1198/2006/EK tanácsi rendeletnek a pénzügyi stabilitás vonatkozásában súlyos nehézségekkel küzdő vagy súlyos nehézségekkel fenyegetett bizonyos tagállamok esetében a pénzügyi irányításra vonatkozó egyes rendelkezések tekintetében történő módosításáról

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Unió működéséről szóló szerződésre és különösen annak 43. cikke (2) bekezdésére,

tekintettel az Európai Bizottság javaslatára,

a jogalkotási aktus tervezetének a nemzeti parlamentek számára való megküldését követően,

tekintettel az Európai Gazdasági és Szociális Bizottság véleményére[1],

tekintettel a Régiók Bizottságának véleményére[2],

rendes jogalkotási eljárás keretében,

mivel:

1. A példa nélküli globális pénzügyi válság és gazdasági visszaesés súlyosan visszavetette a gazdasági növekedést és a pénzügyi stabilitást, és számos tagállamban jelentősen rontotta a pénzügyi és gazdasági feltételeket. Egyes tagállamok súlyos nehézségekkel – nevezetesen a gazdasági növekedésüket és pénzügyi stabilitásukat érintő problémákkal, valamint költségvetési hiányuknak és adósságállományuknak a nemzetközi gazdasági és pénzügyi helyzettel is összefüggő növekedésével – küzdenek, illetve ilyen nehézségek fenyegetik őket.

2. Jóllehet a válság negatív hatásainak ellensúlyozására már születtek fontos intézkedések, beleértve a jogi keret módosításait is, a pénzügyi válságnak a reálgazdaságra, a munkaerőpiacra és a polgárokra kifejtett hatása széles körben érzékelhető. Növekszik a tagállamok pénzügyi forrásaira nehezedő nyomás, amelynek enyhítésére további intézkedéseket kell hozni az Európai Halászati Alapból származó finanszírozás maximális és optimális felhasználása révén.

3. Az Európai Unió működéséről szóló szerződés 122. cikkének (2) bekezdése alapján – amely előírja, hogy ha egy tagállam általa nem befolyásolható rendkívüli események folytán nehézségekkel küzd, vagy súlyos nehézségek komoly veszélye áll fenn, az érintett tagállamnak uniós pénzügyi támogatás nyújtható – az európai pénzügyi stabilizációs mechanizmus létrehozásáról szóló, 2010. május 11-i 407/2010/EU tanácsi rendelet[3] létrehozta az Unió pénzügyi stabilitásának megőrzését szolgáló mechanizmust.

4. A 2010. december 7-i 2011/77/EU[4] és a 2011. május 30-i 2011/344/EU tanácsi végrehajtási határozat[5] Írországnak, illetve Portugáliának nyújtott ilyen uniós pénzügyi támogatást.

5. Görögország már a 407/2010/EU rendelet hatálybalépése előtt is súlyos nehézségekkel küzdött a pénzügyi stabilitás tekintetében. Ezért a Görögországnak nyújtandó pénzügyi támogatás nem alapulhatott az említett rendeleten.

6. A hitelezők közötti megállapodás és a hitelmegállapodás, amelyet Görögország érdekében 2011. május 8-án kötöttek meg, 2010. május 11-én lépett hatályba. Előírja, hogy a hitelezők közötti megállapodás egy hároméves programidőszakban korlátozás nélkül hatályos marad mindaddig, amíg a hitelmegállapodás keretében kinnlevőségek vannak.

7. A tagállamok fizetési mérlegéhez középtávú pénzügyi támogatási mechanizmus létrehozásáról szóló, 2002. február 18-i 332/2002/EK tanácsi rendelet[6] olyan eszközt hozott létre, amelynek segítségével a Tanács kölcsönös segítséget nyújt, amennyiben valamely euróövezeten kívüli tagállamnak fizetési mérlegével kapcsolatban nehézségei merültek fel vagy azt súlyos nehézségek fenyegetik.

8. A 2009. november 4-i 2009/102/EK[7], a 2009. január 20-i 2009/290/EK[8] és a 2009. június 26-i 2009/459/EK tanácsi határozat[9] ilyen pénzügyi támogatást nyújtott Magyarország, Lettország, illetve Románia számára.

9. A vonatkozó tanácsi végrehajtási határozatok megállapítják azt az időszakot, amely alatt a támogatás rendelkezésre áll a 407/2010/EU és a 332/2002/EK rendelet alapján. A Magyarországnak nyújtandó támogatásról szóló tanácsi határozat hatálya 2010. november 4-én lejárt.

10. A 17 euróövezeti tagállam pénzügyminiszterei 2011. július 11-én aláírták az európai stabilitási mechanizmus (ESM) létrehozásáról szóló szerződést. A tervek szerint az ESM 2013-tól látja el a jelenleg az európai pénzügyi stabilitási eszköz (EFSF) és az európai pénzügyi stabilizációs mechanizmus (EFSM) által végzett feladatokat.

11. Az uniós finanszírozás irányításának megkönnyítése, a tagállami és regionális beruházások felgyorsításának elősegítése, valamint a gazdaság számára a pénzforrások biztosítása érdekében a pénzügyi stabilitás tekintetében súlyos nehézségekkel küzdő tagállamok esetében lehetővé kell tenni, hogy az Európai Halászati Alapból származó időközi átutalások az egyes prioritási tengelyekre vonatkozó jelenlegi társfinanszírozási ráta 10 százalékponttal növelt szintjének megfelelő összeggel megemelhetők legyenek.

12. Az időközi átutalások és az operatív programok átutalandó végső egyenlegének kiszámítására vonatkozó szabályokat ennek megfelelően felül kell vizsgálni arra az időszakra vonatkozóan, amikor a tagállamok a pénzügyi stabilitásukat érintő súlyos nehézségek kezelése érdekében pénzügyi támogatásban részesülnek.

13. A pénzügyi támogatás rendelkezésre állási időszakának végét követően a 18. cikk (2) bekezdésének megfelelően elvégzett értékelések eredményei alapján szükség lehet többek között annak értékelésére, hogy a nemzeti társfinanszírozás mértékének csökkentése nem vezet-e az eredetileg kitűzött céloktól való jelentős eltéréshez. Az említett értékelés az operatív program felülvizsgálatát eredményezheti.

14. Ezért az Európai Halászati Alapról szóló, 2006. július 27-i 1198/2006/EK tanácsi rendeletet[10] ennek megfelelően módosítani kell.

15. A nemzetközi pénzpiacokat sújtó példa nélküli válság és a gazdasági visszaesés, ami számos tagállam pénzügyi stabilitását megrendítette, haladéktalan intézkedést tesz szükségessé a gazdaság egészét érő kedvezőtlen hatások enyhítésére, ezért indokolt előírni, hogy ez a rendelet mielőbb hatályba lépjen és visszamenőlegesen alkalmazandó legyen azokra az időszakokra vonatkozóan, amikor valamely tagállam pénzügyi támogatást kapott az Uniótól vagy más euróövezeti tagállamoktól a pénzügyi stabilitását érintő súlyos nehézségek kezelése céljából,

ELFOGADTA EZT A RENDELETET:

1. cikk

1. Az 1198/2006/EK rendelet 76. és 77. cikke helyébe a következő szöveg lép:

„76. cikk

Az időközi átutalások kiszámításának szabályai

(1) Az időközi átutalások kiszámításakor az igazoló hatóság által az adott prioritási tengely, valamint a konvergencia-célkitűzés és a nem konvergencia-célkitűzés vonatkozásában igazolt költségnyilatkozatban bejelentett, közpénzből való hozzájárulásra az adott prioritási tengelyre és adott célkitűzésre vonatkozó hatályos finanszírozási terv keretében megállapított társfinanszírozási rátát kell alkalmazni.

(2) Az (1) bekezdéstől eltérve, a tagállam kifejezett és kellően megalapozott kérésére az időközi átutalás összege a kedvezményezetteknek az adott prioritási tengely és célkitűzés tekintetében kifizetett vagy kifizetendő uniós támogatásnak felel meg. Ezt az összeget a tagállamnak meg kell határoznia a költségnyilatkozatban.

(3) Az 53. cikk (3) bekezdésétől eltérve, az időközi átutalások tagállami kérésre megemelhetők egy, az egyes prioritási tengelyekre vonatkozó társfinanszírozási ráta 10 százalékponttal növelt szintjének megfelelő összeggel, amelyet alkalmazni kell az egyes igazolt költségnyilatkozatokban újonnan bejelentett támogatható közkiadások összegére, amely költségnyilatkozatok abban az időszakban kerültek benyújtásra, amikor az adott tagállam megfelel a következő feltételek valamelyikének:

16. az európai pénzügyi stabilizációs mechanizmus létrehozásáról szóló 407/2010/EU tanácsi rendelet* alapján pénzügyi támogatás áll rendelkezésére, vagy azt a hivatkozott rendelet hatálybalépése előtt más euróövezeti tagállamok bocsátják rendelkezésére;

17. a 332/2002/EK rendelet** alapján középtávú pénzügyi támogatás áll rendelkezésére;

18. az európai stabilitási mechanizmus létrehozásáról szóló, 2011. július 11-én aláírt szerződés alapján pénzügyi támogatás áll rendelkezésére.

(4) Az olyan időközi átutalások kiszámításakor, amelyek esetében a tagállam a kérelem benyújtásakor már nem részesül a (3) bekezdésben említett pénzügyi támogatásban, a Bizottság nem veszi figyelembe a hivatkozott bekezdéssel összhangban kifizetett megnövelt összegeket.

Ezek az összegek azonban figyelembe kell venni a 79. cikk (1) bekezdésének alkalmazásában.

* HL L 118., 2010.5.12., 1. o.

** HL L 53., 2002.2.23., 1. o.”

77. cikk

Az egyenleg kiszámításának szabályai

(1) Az egyenlegfizetés a következő két összeg közül az alacsonyabbra korlátozódik:

19. az az összeg, amelyet úgy kapunk, hogy az igazoló hatóság által az adott prioritási tengely, valamint a konvergencia-célkitűzés és a nem konvergencia-célkitűzés vonatkozásában igazolt költségnyilatkozatban bejelentett közpénzből való hozzájárulásra alkalmazzuk az adott prioritási tengelyre és adott célkitűzésre vonatkozó hatályos finanszírozási terv keretében megállapított társfinanszírozási rátát;

20. a kedvezményezetteknek az adott prioritási tengely és adott célkitűzés tekintetében kifizetett vagy kifizetendő uniós támogatás összege. Az utóbbi összeget a tagállamnak az igazoló hatóság által igazolt legutolsó költségnyilatkozatban meg kell határoznia minden egyes prioritási tengely és célkitűzés tekintetében.

(2) Az 53. cikk (3) bekezdésétől eltérve, a végsőegyenleg-átutalások a tagállam kérésére megemelhetők egy, az egyes prioritási tengelyekre vonatkozó társfinanszírozási rátához képest 10 százalékponttal növelt szintjének megfelelő összeggel, amelyet alkalmazni kell az egyes igazolt költségnyilatkozatokban újonnan bejelentett támogatható közkiadások összegére, amely költségnyilatkozatok abban az időszakban kerültek benyújtásra, amikor az adott tagállam megfelel a következő feltételek valamelyikének:

21. az európai pénzügyi stabilizációs mechanizmus létrehozásáról szóló 407/2010/EU tanácsi rendelet* alapján pénzügyi támogatás áll rendelkezésére, vagy azt a hivatkozott rendelet hatálybalépése előtt más euróövezeti tagállamok bocsátják rendelkezésére;

22. a 332/2002/EK rendelet** alapján középtávú pénzügyi támogatás áll rendelkezésére;

23. az európai stabilitási mechanizmus létrehozásáról szóló, 2011. július 11-én aláírt szerződés alapján pénzügyi támogatás áll rendelkezésére.

(3) Abban az esetben, ha a tagállam már nem részesül a 76. cikk (3) bekezdésben említett uniós pénzügyi támogatásban, a Bizottság a végsőegyenleg-átutalás kiszámításakor nem veszi figyelembe a hivatkozott bekezdéssel összhangban kifizetett megnövelt összegeket.

2. A szöveg a következő 77a. cikkel egészül ki:

„77 a. cikk

Az időközi átutalások és az átutalandó egyenleg révén nyújtott uniós hozzájárulás felső határa

A 76. cikk (3) bekezdésétől és a 77. cikk (2) bekezdésétől függetlenül, az időközi átutalásokon és a végsőegyenleg-átutalásokon keresztül nyújtott uniós hozzájárulás nem haladja meg a közpénzből való hozzájárulást, valamint az operatív program jóváhagyásáról szóló bizottsági határozatban az egyes prioritási tengelyek és célkitűzések tekintetében megállapított, az alapokból származó támogatás maximális összegét.”

2. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

A rendelet azonban az alábbi tagállamok esetében visszamenőlegesen alkalmazandó a számukra nyújtott pénzügyi támogatás rendelkezésre bocsátásának időpontjától:

a) Írország esetében 2010. december 10-től;

b) Görögország esetében 2010. május 11-től;

c) Lettország esetében 2009. január 23-tól;

d) Magyarország esetében 2008. november 5-től;

e) Portugália esetében 2010. május 24-től;

f) Románia esetében 2009. május 11-től.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

Az Európai Parlament részéről a Tanács részéről

az elnök az elnök

PÉNZÜGYI KIMUTATÁS

1. A JAVASLAT CÍME:

Javaslat: AZ EURÓPAI PARLAMENT ÉS A TANÁCS …/2011/EU RENDELETE az Európai Halászati Alapról szóló 1198/2006/EK tanácsi rendeletnek a pénzügyi stabilitás vonatkozásában súlyos nehézségekkel küzdő vagy súlyos nehézségekkel fenyegetett bizonyos tagállamok esetében a pénzügyi irányításra vonatkozó egyes rendelkezések tekintetében történő módosításáról

2. TEVÉKENYSÉGALAPÚ IRÁNYÍTÁSI ÉS KÖLTSÉGVETÉS-TERVEZÉSI KERET

Érintett szakpolitikai terület(ek) és kapcsolódó tevékenység(ek):

Európai Halászati Alap; 11 06. költségvetés-tervezési tevékenység

3. KÖLTSÉGVETÉSI TÉTELEK

3.1. Költségvetési tételek (működési tételek és kapcsolódó technikai és igazgatási segítségnyújtási tételek (korábban: BA–tételek)),

A javasolt új intézkedések végrehajtására az alábbi költségvetési tételek alapján kerül sor:

- 11.0612 konvergencia (EHA)

- 11.0613 nem konvergencia (EHA)

3.2. A fellépés és a pénzügyi kihatás időtartama:

3.3. Költségvetési jellemzők:

Költségvetési tétel | Kiadás típusa | Új | EFTA-hozzájárulás | Csatlakozni kívánó országok hozzájárulásai | A pénzügyi terv fejezete |

11.0612 | Nem kötelező | diff. | NEM | NEM | NEM | 2. |

11.0613 | Nem kötelező | diff. | NEM | NEM | NEM | 2. |

4. FORRÁSOK ÁTTEKINTÉSE

4.1. Pénzügyi források

4.1.1. A kötelezettségvállalási előirányzatok és a kifizetési előirányzatok áttekintése

Az alábbi táblázatok a javasolt intézkedések 2011–2013-as időszakban várható hatásait ismertetik. Mivel a javaslatban nem szerepel új pénzügyi forrás, a táblázatokban nincsenek számok, helyettük a „n.a.” (nem alkalmazandó) megjelölést tüntettük fel.

A 2012-es kifizetési előirányzatokat illetően a javaslat nagyobb mértékű visszatérítést eredményezhet az érintett tagállamok számára. Az e javaslatban szereplő kiegészítő kifizetési előirányzatok a kifizetési előirányzatok növekedését jelentik (2012-re hozzávetőleg 20 millió EUR), amelyek kompenzálása a programozási időszak végéig történik meg. Így a programozási időszak egészére vonatkozó kifizetési előirányzatok teljes összege változatlan marad.

Figyelembe véve a tagállamok által az intézkedésben való részvételre vonatkozóan beadott kérelmeket és az időközi kifizetési kérelmek benyújtásának alakulását, a Bizottság 2012-ben újra megvizsgálja a kiegészítő kifizetési előirányzatok szükségességét, és adott esetben javaslatot tesz a költségvetési hatóságnak a megfelelő intézkedések megtételére.

millió EUR (három tizedesjegyig)

Kiadás típusa | Szakasz száma | n. év | n+1. | n+2. | n+3. | n+4. | n+5. és későbbi évek | Összesen |

Operatív kiadások[11] |

Kötelezettségvállalási előirányzatok | 8.1. | a | n.a. | n.a. | n.a. | n.a. | n.a. | n.a. | n.a. |

Kifizetési előirányzatok | b | n.a. | 20 | n.a | n.a. | -20 | n.a | n.a. |

A referenciaösszegbe beletartozó igazgatási kiadások[12] |

Technikai és igazgatási segítségnyújtás (NDE) | 8.2.4. | c | n.a. | n.a. | n.a. | n.a. | n.a. | n.a. | n.a. |

TELJES REFERENCIAÖSSZEG |

Kötelezettségvállalási előirányzatok | a+c | n.a. | n.a. | n.a. | n.a. | n.a. | n.a. | n.a. |

Kifizetési előirányzatok | b+c | n.a. | n.a. | n.a | n.a. | n.a. | n.a. | 0,000 |

A referenciaösszegbe bele nem tartozó igazgatási kiadások[13] |

Személyi és kapcsolódó kiadások (NDE) | 8.2.5. | d | n.a. | n.a. | n.a. | n.a. | n.a. | n.a. | n.a. |

A referenciaösszegbe bele nem tartozó igazgatási kiadások, a személyi és kapcsolódó költségek kivételével (NDE) | 8.2.6. | e | n.a. | n.a. | n.a. | n.a. | n.a. | n.a. | n.a. |

A fellépés indikatív összköltsége

TELJES KÖTELEZETTSÉGVÁLLALÁSI ELŐIRÁNYZAT, beleértve a személyi költséget | a+c+d+e | n.a. | n.a. | n.a. | n.a. | n.a. | n.a. | n.a. |

TELJES KIFIZETÉSI ELŐIRÁNYZAT, beleértve a személyi költséget | b+c+d+e | n.a | n.a. | n.a | n.a. | n.a. | n.a. | n.a |

A társfinanszírozás részletezése

millió EUR (három tizedesjegyig)

Társfinanszírozó szerv | n. év | n+1. | n+2. | n+3. | n+4. | n+5. és későbbi évek | Összesen |

…………………… | f | n.a. | n.a. | n.a. | n.a. | n.a. | n.a. | n.a. |

TELJES KÖTELEZETTSÉGVÁLLALÁSI ELŐIRÁNYZAT társfinanszírozással együtt | a+c+d+e+f | n.a. | n.a. | n.a. | n.a. | n.a. | n.a. | n.a. |

4.1.2. A pénzügyi programozással való összeegyeztethetőség

( A javaslat összeegyeztethető a jelenlegi pénzügyi programozással.

( A javaslat miatt a pénzügyi terv vonatkozó fejezetének átdolgozása szükséges.

( A javaslat miatt szükség lehet az intézményközi megállapodás[14] rendelkezéseinek alkalmazására (azaz a rugalmassági eszköz alkalmazására vagy a pénzügyi terv módosítására).

4.1.3. A bevételre gyakorolt pénzügyi hatás

( A javaslatnak nincs kihatása a bevételre

( A javaslatnak van pénzügyi kihatása – a bevételre gyakorolt hatása a következő:

millió EUR (egy tizedesjegyig)

A fellépést megelőzően [n-1. év] | A fellépés után |

A személyi állomány teljes létszáma | n.a. | n.a. | n.a. | n.a. | n.a. | n.a. |

5. JELLEMZŐK ÉS CÉLKITŰZÉSEK

5.1. Rövid vagy hosszú távon kielégítendő szükséglet(ek)

A tartós pénzügyi és gazdasági válság fokozza a nemzeti pénzügyi erőforrásokra nehezedő nyomást, ahogy a tagállamok költségvetési megszorításokat vezetnek be. Ebben az összefüggésben a javaslat e tagállamok számára lehetővé tenné a programok további végrehajtását azáltal, hogy az Európai Halászati Alapból magasabb társfinanszírozási rátát vehetnének igénybe, ami által csökkenne a nemzeti forrásokból történő társfinanszírozás mértéke.

5.2. Az uniós részvételből adódó többletérték, valamint a javaslatnak az egyéb pénzügyi eszközökkel való összeegyeztethetősége és esetleges szinergiája

A javaslat tőkeinjekciót ad a gazdaságnak és egyúttal csökkenti a közkiadásokra nehezedő terheket, ami lehetővé teszi a programok végrehajtásának folytatását.

5.3. A javaslat céljai, az attól várt eredmények, valamint a kapcsolódó mutatók a tevékenységalapú irányítás keretében

A cél a gazdasági válság által leginkább sújtott tagállamok megsegítése annak érdekében, hogy folytathassák a programok végrehajtását és gazdaságuk tőkeinjekcióhoz jusson.

5.4. Végrehajtási módszer (indikatív)

Jelölje meg a fellépés végrehajtásához választott módszert (módszereket).

- A tagállamokkal

6. FELÜGYELET ÉS ÉRTÉKELÉS

6.1. Felügyeleti rendszer

Nem szükséges, mivel az Európai Halászati Alap meglévő monitoringrendszere már ellátja ezt a feladatot.

6.2. Értékelés

6.2.1. Előzetes értékelés

A javaslat a Bizottság elnöke kabinetjének kérésére készült.

6.2.2. Időközi/utólagos értékelés nyomán hozott intézkedések (hasonló, korábbi tapasztalatok tanulsága)

N/A

6.2.3. A későbbi értékelések feltételei és gyakorisága

N/A

7. CSALÁS ELLENI INTÉZKEDÉSEK

N.A.

8. A FORRÁSOK RÉSZLETEZÉSE

8.1. A javaslat célkitűzéseinek pénzügyi költségei

Kötelezettségvállalási előirányzatok, millió euróban (három tizedesjegyig)

n. év | n+1. év | n+2. év | n+3. év | n+4. év | n+5. év |

Tisztviselők vagy ideiglenes alkalmazottak (11 01 01) | A*/AD | n.a. | n.a. | n.a. | n.a. | n.a. | n.a. |

B*, C*/AST | n.a. | n.a. | n.a. | n.a. | n.a. | n.a. |

A 11 01 02. jogcímcsoportból finanszírozott állomány | n.a. | n.a. | n.a. | n.a. | n.a. | n.a. |

A 11 01 04/05. jogcímcsoportból finanszírozott egyéb állomány | n.a. | n.a. | n.a. | n.a. | n.a. | n.a. |

ÖSSZESEN | n.a. | n.a. | n.a. | n.a. | n.a. | n.a. |

8.2.2. A fellépés keretében felmerülő feladatok leírása

N/A

8.2.3. A Személyzeti szabályzat hatálya alá tartozó személyi állomány eredete

(Több eredethely megjelölése esetén kérjük az álláshelyek számát minden eredethelyre vonatkozóan megadni).

( A felváltandó vagy meghosszabbítandó program irányításához jelenleg hozzárendelt álláshelyek

( Az n-edik évre vonatkozó éves politikai stratégia/előzetes költségvetés-tervezet keretében már hozzárendelt álláshelyek

( A következő éves politikai stratégia/előzetes költségvetés-tervezet eljárásának a keretében igénylendő álláshelyek

( Az érintett szolgálat állományán belül átcsoportosítandó álláshelyek (belső átcsoportosítás)

( Az n. évben szükséges, de az éves politikai stratégiában/előzetes költségvetés-tervezetben nem előirányozott álláshelyek

8.2.4. A referenciaösszegbe beletartozó egyéb igazgatási kiadások (11 01 04/05 – Igazgatási kiadások)

millió EUR (három tizedesjegyig)

Költségvetési tétel (szám és megnevezés) | n. év | n+1. év | n+2. év | n+3. év | n+4. év | n+5. és későbbi évek | ÖSSZESEN |

Egyéb technikai és igazgatási segítségnyújtás | n.a. | n.a. | n.a. | n.a. | n.a. | n.a. | n.a. |

– belső | n.a. | n.a. | n.a. | n.a. | n.a. | n.a. | n.a. |

– külső | n.a. | n.a. | n.a. | n.a. | n.a. | n.a. | n.a. |

Technikai és igazgatási segítségnyújtás összesen | n.a. | n.a. | n.a. | n.a. | n.a. | n.a. | n.a. |

8.2.5. A referenciaösszegbe bele nem tartozó személyi és kapcsolódó költségek

millió EUR (három tizedesjegyig)

A személyi állomány típusa | n. év | n+1. év | n+2. év | n+3. év | n+4. év | n+5. és későbbi évek |

Tisztviselők és ideiglenes alkalmazottak (11 01 01.) | n.a. | n.a. | n.a. | n.a. | n.a. | n.a. |

A 11 01 02. jogcímcsoportból finanszírozott személyi állomány (kisegítő alkalmazottak, kihelyezett tagállami szakértők, szerződéses alkalmazottak stb.) (nevezze meg a költségvetési tételt) | n.a. | n.a. | n.a. | n.a. | n.a. | n.a. |

A (referenciaösszegbe bele NEM tartozó) személyi és kapcsolódó költségek összesen | n.a. | n.a. | n.a. | n.a. | n.a. | n.a. |

Számítás – Tisztviselők és ideiglenes alkalmazottak

Adott esetben hivatkozni kell a 8.2.1. pontra.

n.a.

Számítás – A 11 01 02. jogcímcsoportból finanszírozott személyi állomány

Adott esetben hivatkozni kell a 8.2.1. pontra.

n.a.

8.2.6. A referenciaösszegbe bele nem tartozó egyéb igazgatási kiadások

millió EUR (három tizedesjegyig) |

n. év | n+1. év | n+2. év | n+3. év | n+4. év | n+5. és későbbi évek | ÖSSZESEN |

11 01 02 11 01. – Kiküldetések | n.a. | n.a. | n.a. | n.a. | n.a. | n.a. | n.a. |

11 01 02 11 02. – Ülések és konferenciák | n.a. | n.a. | n.a. | n.a. | n.a. | n.a. | n.a. |

11 01 02 11 03. – Bizottságok | n.a. | n.a. | n.a. | n.a. | n.a. | n.a. | n.a. |

11 01 02 11 04. – Tanulmányok és konzultációk | n.a. | n.a. | n.a. | n.a. | n.a. | n.a. | n.a. |

11 01 02 11 05. – Információs rendszerek | n.a. | n.a. | n.a. | n.a. | n.a. | n.a. | n.a. |

2 Egyéb irányítási kiadások összesen (11 01 02 11.) | n.a. | n.a. | n.a. | n.a. | n.a. | n.a. | n.a. |

3 Egyéb igazgatási jellegű kiadások (a költségvetési tétel megadása mellett) | n.a. | n.a. | n.a. | n.a. | n.a. | n.a. | n.a. |

A (referenciaösszegbe bele NEM tartozó) személyi és kapcsolódó költségeken kívüli igazgatási kiadások összesen | n.a. | n.a. | n.a. | n.a. | n.a. | n.a. | n.a. |

Számítás – A referenciaösszegbe bele nem tartozó egyéb igazgatási kiadások

n.a.

[1] HL L [...], [...], [...] o.

[2] HL L [...], [...], [...] o.

[3] HL L 118., 2010.5.12., 1. o.

[4] HL L 30., 2011.2.4., 34. o.

[5] HL L 159., 2011.6.17., 88. o.

[6] HL L 53., 2002.2.23., 1. o.

[7] HL L 37., 2009.2.6., 5. o.

[8] HL L 79., 2009.3.25., 39. o.

[9] HL L 150., 2009.6.13., 8. o.

[10] HL L 223., 2006.8.15., 1. o.

[11] Olyan kiadások, amelyek nem tartoznak az érintett 11. cím 11 01. alcíme alá.

[12] A 11. cím 11 01 04. jogcímcsoportja alá tartozó kiadások.

[13] A 11 01. alcím alá tartozó, a 11 01 04. vagy 11 01 05. jogcímcsoporton kívüli kiadások.

[14] Lásd az intézményközi megállapodás 19. és 24. pontját.

[15] Szükség esetén, azaz ha a fellépés időtartama hat évnél hosszabb, a táblázat további oszlopokkal bővíthető.